Universitato Rhodes

Universitato Rhodes (afrikanse Rhodes-universiteit, angle Rhodes University) estas publika universitato en Graham-Urbo, Sud-Afriko. Ĝi estis fondita 31-an de majo 1904 sub la titolo Universitata Koleĝo Rhodes (angle Rhodes University College). Nomita omaĝe al Cecil Rhodes, fakta fondinto de Rodezio, el kiu poste estiĝis la ŝtatoj Zambio kaj Zimbabvo. Estas la plej malnova universitato en Orienta Kablando. En 1951 la koleĝo ricevis la statuson de universitato. Unu el la plej famaj studentoj de la universitato estis Max Theiler, virusologo ricevinta en 1951 Nobel-premion pri medicino pro malkovro de vakcino kontraŭ flava febro.